LUNGLEIAH IDCF STEERING COMMITTEE NEIH A NI,"997/2024-2025 LUNGLEI; the 28th June, 2024: Nimin khan DC Conference Hall, Lungleiah Intensified Diarrhoea Control Fortnight (IDCF) Steering Committee thutkhawmna neih a ni. He hun hi Pu James Miahlung, Addl. Deputy Commissioner, Lunglei chuan a kaihruai a ni. Pu James Mialhung chuan Diarrhoea (Kawthalo) hi kan lo ngaihthah thin a, mithiamte zirchiannaah kum 1990 ah Mizoramah kawhthalo hi bawrhsawmna leh thina thlentu natna langsar  pahnihna dinhmun  a luah a, 2016 ah pawh pangana dinhmun a la luah ta tho a ni.Chuvang  chuan inven a pawimawh  thu sawiin line department hrang hrangte nen thawhhona tha neih a, awareness tam zawk neih a ngaih thu a sawi bawk. Dr. Lalrinthangi, Dy. Chief Medical Officer, Lunglei pawh in thusawiin kum dangah chuan Intensified Diarrhoea Control Fortnight hman thin a ni a, kuminah chuan fortnight hi hmang tawh lovin Stop Diarrhoea  Campaign 1st July – 31st August, 2024 chhung hman tur tih a ni a, hemi chhung hian awareness tam zawk pek tum a nih thu a sawi a,  India ramah hian kum 5 hnuailam thi zingah hian 5.8% hi Diarrhoea vanga an nih thu a sawi bawk.  Lunglei District chhunga naupang kum 5 hnuailam te hnenah ORS pek vek tum a ni, a ti. District Hospital, Sub- Divisonal Hospital, UPHC, Sub Centre leh Anganwadi Centre ah te ORS- Zinc Corner dah leh School hrang hrangah Hand Washing (kut silfai) zirtirna neih tur tih a ni. Meeting chuan Stop Diarrhoea Campaign hawnna hi  1st July 2024, zing dar 9-ah Govt. Primary Scshool II Chanmari-ah neih tura rel a ni a, khuallian atan Lunglei DC / Addl. DC ni se tih a ni. Attachment Loading attachment...",Dated: 28 th Jun 24 3:58 PM,https://dipr.mizoram.gov.in/post/lungleiah-idcf-steering-committee-neih-a-ni